b'\n_START_ARTICLE_\nKunjan piiri\n_START_PARAGRAPH_\nKunjan piiri (ven. \xd0\x9a\xd1\x83\xcc\x81\xd0\xbd\xd1\x8c\xd0\xb8\xd0\xbd\xd1\x81\xd0\xba\xd0\xb8\xd0\xb9 \xd1\x80\xd0\xb0\xd0\xb9\xd0\xbe\xcc\x81\xd0\xbd, Kunjinski raion) on paikallinen itsehallintoalue Pihkovan alueella Ven\xc3\xa4j\xc3\xa4ll\xc3\xa4. Alueen kaakkoisosassa sijaitsevan piirin pinta-ala on 2\xc2\xa0613 neli\xc3\xb6kilometri\xc3\xa4 ja vuonna 2010 asukkaita oli 10\xc2\xa0277 henke\xc3\xa4._NEWLINE_Vuonna 1927 perustetun piirin hallinnollinen keskus on Kunjan taajama (3\xc2\xa0127 as.)._NEWLINE_Piirin kautta kulkee R\xc5\xbeevin ja Velikije Lukin v\xc3\xa4linen rautatie sek\xc3\xa4 Moskovan ja Latvian rajan v\xc3\xa4linen M9-valtatie._NEWLINE_P\xc3\xa4\xc3\xa4elinkeino on maidon ja lihan tuotantoon erikoistunut maatalous. Lis\xc3\xa4ksi harjoitetaan rakennustarvikkeiden tuotantoa, mets\xc3\xa4nhankintaa ja -jalostusta._NEWLINE_N\xc3\xa4ht\xc3\xa4vyyksist\xc3\xa4 huomattavin on Modest Musorgskin kartanomuseo Naumovon kyl\xc3\xa4ss\xc3\xa4. Kunjassa toimii kotiseutumuseo.'